CELEX: 32012D1208(02)
Language: lv
Date: 2012-12-06 00:00:00
Title: Padomes Lēmums ( 2012. gada 6. decembris ), ar ko pieņem Padomes nostāju par Eiropas Savienības 2012. finanšu gada budžeta grozījuma Nr. 6 projektu

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 378/3
            
         PADOMES LĒMUMS
   (2012. gada 6. decembris),
   ar ko pieņem Padomes nostāju par Eiropas Savienības 2012. finanšu gada budžeta grozījuma Nr. 6 projektu
   2012/C 378/04
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (1), kurā jaunākie grozījumi izdarīti ar Eiropas Parlamenta un Padomes Regulu (ES, Euratom) Nr. 1081/2010 (2010. gada 24. novembris) (2), un jo īpaši tās 37. pantu,
   tā kā:
   
               —
            
            
               Savienības 2012. finanšu gada vispārējo budžetu galīgajā variantā pieņēma 2011. gada 1. decembrī (3).
            
         
               —
            
            
               Komisija 2012. gada 25. oktobrī iesniedza priekšlikumu, kurā bija ietverts 2012. finanšu gada vispārējā budžeta grozījuma Nr. 6 projekts.
            
         
               —
            
            
               Ņemot vērā to, ka pareizas finanšu pārvaldības nolūkos 2012. gada vispārējā budžeta grozījuma Nr. 6 projekts ir jāīsteno 2012. finanšu gadā, saskaņā ar Padomes reglamenta 3. panta 3. punktu ir pamatoti saīsināt 1. protokola 4. pantā noteikto astoņu nedēļu termiņu valstu parlamentu informēšanai un desmit dienu termiņu, kas noteikts jautājuma iekļaušanai Padomes pagaidu darba kārtībā,
            
         
               —
            
            
               Padomes nostāja tiek pieņemta saistībā ar Padomes nostājas pieņemšanu par Eiropas Savienības 2013. finanšu gada budžeta projektu, un ir atkarīga no tā, vai Eiropas Parlaments apstiprinās pēdējo minēto nostāju,
            
         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2012. finanšu gada budžeta grozījuma Nr. 6 projektu tika pieņemta 2012. gada 6. decembrī.
   Pilnu tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/
   Šo lēmumu piemēro no dienas, kad Eiropas Parlaments apstiprina Padomes nostāju par Eiropas Savienības 2013. finanšu gada budžeta projektu.
   
      Briselē, 2012. gada 6. decembrī
      
         
            Padomes vārdā –
         
            priekšsēdētājs
         
         L. LOUCA
      
   
   
      (1)  OV L 248, 16.9.2002., 1. lpp., ar labojumiem OV L 25, 30.1.2003., 43. lpp., un OV L 99, 14.4.2007., 18. lpp.
   
      (2)  OV L 311, 26.11.2010., 9. lpp.
   
      (3)  OV L 56, 29.2.2012., ar labojumu OV L 79, 19.3.2012.